धेरै लामो समयदेखि सूर्यको विषयमा अध्ययन तथा अनुसन्धानको काम भइरहेको अवस्थामा यसको थप अध्ययनका लागि आफूहरुले एक कदम अघि बढ्ने निर्णय गरेको यो योजनाका एक वैज्ञानिकले बताए। विशेषगरी यो योजनाबाट अन्तरिक्षको पृथ्वीलाई असर पार्ने मौसमको अवस्थाबारे केही विवरणहरु आउनसक्ने बताइएको छ। त्यसका साथै सौर्य आँधी कसरी उत्पन्न हुन्छ र यसको प्रकृतिको विषयमा पनि यो मिसनले धेरै विवरणहरु पाउनेछ।
